金居敬

金居敬，一名式祖，字榖似，江南長洲人。清朝文人。

康熙十八年（1679年）舉博學鴻儒，與試不第。康熙二十四年（1685年）中式乙丑科進士，授山西靈邱縣知縣，卒于官。

詩歌頗有唐調，汪鈍翁北遊時，金來話別，值賓客盈坐，金都不敘語，竟出其所作送別長歌朗吟一遍，捧腹謂汪曰：“此詩何如高達夫？”舉坐默然，汪頷之而已。榖似出阮亭之門，少負才名，邃於經史暨韓、柳、蘇、歐諸大家，制義取法歸震川，屢躓場屋，登第年已暮矣。嘗與孫致彌同修《幸魯盛典》。

清朝靈丘縣知縣
清朝詩人
蘇州人
J